ભાજપ સરકારની ભૂલોની સજા પ્રજા સમક્ષ આક્રમક રજૂઆત થાય તો જ કાર્યકરોને ઉત્સાહ ચડે તે ઠીક છે, પરંતુ રાહુલ ૨૦૧૯માં પોતે મોદીને પડકારી શકશે એવો વિશ્ર્વાસ જગાવવામાં સફળ થશે ? અન્ય પક્ષો તેમને નેતા તરીકે કબૂલ રાખે તે પહેલાં તેમણે કંઈક નક્કર કરી બતાવવું પડશે. અત્યારે તો તેમનું ખાતું ખાલી છે. સંગઠનાત્મક પહેલો, મુદ્દાઓ શોધવાની કવાયત અને ભાજપ દ્વારા ચગાવતા ભાવનાત્મક મુદ્દાઓનો તર્કબદ્ધ પ્રતિકાર કરવા સહિતના અનેક મોરચે કોંગ્રેસ હજી ઘણી પાછળ છે. શાબ્દિક ગર્જનાઓ જ જો કોંગ્રેસનું મુખ્ય હથિયાર હોય આ બાબતે ભાજપ તેના કરતાં ઘણો આગળ છે. કોંગ્રેસે આક્ષેપબાજી અને ભાષણબાજી છોડીને કાયાકલ્પ કરવાની જડીબુટ્ટી શોધવાની જરૂર છે.